CELEX: E2012C0438
Language: hu
Date: 2012-11-28 00:00:00
Title: Az EFTA Felügyeleti Hatóság 438/12/COL határozata ( 2012. november 28. ) az állami támogatások eljárásjogi és anyagi jogi szabályainak nyolcvanhatodik módosításáról

11.7.2013   
            
            
               HU
            
            
               Az Európai Unió Hivatalos Lapja
            
            
               L 190/91
            
         
      AZ EFTA FELÜGYELETI HATÓSÁG 438/12/COL HATÁROZATA
   
   (2012. november 28.)
   az állami támogatások eljárásjogi és anyagi jogi szabályainak nyolcvanhatodik módosításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, a Felügyeleti Hatóság és a Bíróság létrehozásáról szóló megállapodásra (2) és különösen annak 5. cikke (2) bekezdésének b) pontjára és 24. cikkére,
   mivel:
   Az EFTA Felügyeleti Hatóság állami támogatásról szóló iránymutatásának a nehézségekkel küzdő vállalkozások megmentéséhez és szerkezetátalakításához nyújtott állami támogatásokról szóló fejezete (3)2012. november 30-án hatályát veszti (4).
   Ez a fejezet megfelel a nehézségekkel küzdő vállalkozások megmentésére és szerkezetátalakítására nyújtott állami támogatásra vonatkozó közösségi iránymutatásnak (5), amely 2012. október 9-én hatályát veszítette (6).
   Az Európai Bizottság 2012. szeptember 28-án elfogadta a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló 2004. október 1-jei közösségi iránymutatás alkalmazásának meghosszabbításáról szóló közleményt, melynek értelmében továbbra is az iránymutatást kell alkalmazni mindaddig, amíg annak új szabályok lépnek a helyébe. (7)
   
   Ezért a állami támogatásról szóló iránymutatásnak a nehézségekkel küzdő vállalkozások megmentéséhez és szerkezetátalakításához nyújtott állami támogatásokról szóló, 2012. november 30-án hatályát vesztő fejezetet meg kell hosszabbítani annak érdekében, hogy az Európai Gazdasági Térség egész területén biztosítható legyen az állami támogatásokról szóló szabályok egységes alkalmazása.
   Az Európai Bizottsággal és az EFTA-államokkal konzultáltak,
   ELFOGADTA EZT A HATÁROZATOT:
   1. cikk
   Az EFTA Felügyeleti Hatóság állami támogatásról szóló iránymutatásának a nehézségekkel küzdő vállalkozások megmentéséhez és szerkezetátalakításához nyújtott állami támogatásokról szóló fejezetének hatályát az új szabályok bevezetéséig meghosszabbítják.
   2. cikk
   Csak az angol nyelvű változat hiteles.
   
      Kelt Brüsszelben, 2012. november 28-án.
      
         
            Az EFTA Felügyeleti Hatóság részéről
         
         Oda Helen SLETNES
         
         
            elnök
         
         Sverrir Haukur GUNNLAUGSSON
         
         
            testületi tag
         
      
   
   
      (1)  Az EGT-megállapodás.
   
      (2)  A felügyeleti és bírósági megállapodás.
   
      (3)  HL L 97., 2005.4.15., 41. o. és 18. EGT-kiegészítés, 2005.4.15., 1. o.
   
      (4)  Lásd az EFTA Felügyeleti Hatóságnak az állami támogatások eljárásjogi és anyagi jogi szabályainak hetvenharmadik módosításáról szóló, 2009. október 30-i 433/09/COL határozata által kiterjesztett 90. bekezdést. HL L 48., 2010.2.25., 27. o. és 9. EGT-kiegészítés, 2010.2.25., 12. o.
   
      (5)  HL C 244., 2004. 10.1., 2–17. o.
   
      (6)  Lásd a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló közösségi iránymutatás meghosszabbításáról szóló bizottsági közlemény által kiterjesztett (102) bekezdést (HL C 156., 2009.7.9., 3. o.).
   
      (7)  HL C 296., 2012.10.2., 3. o.